Návrh

na zrušenie uznesenia vlády Slovenskej republiky  č. 273 zo dňa 20. marca 2002                  k návrhu finančného zabezpečenia  časti generálnych opráv a modernizácie lietadiel           TU 154M a JAK-40  formou priamej úhrady finančných prostriedkov zodpovedajúcich hodnote zahraničných subdodávok  tovarov a služieb vo výške 3,687 mil. USD vyčlenených z  prostriedkov zadlženosti Ruskej federácie voči     Slovenskej republike v prospech    spoločnosti      ARIMPEX, s. r. o.,    poverenej   Ministerstvom       vnútra Slovenskej republiky
a

uznesenia vlády č. 1051 zo dňa 18. septembra 2002 k návrhu na zmenu uznesenia vlády Slovenskej republiky  č. 273 zo dňa 20. marca 2002 k finančnému zabezpečeniu  časti generálnych opráv a modernizácie lietadiel TU 154M a JAK-40  formou priamej úhrady finančných prostriedkov zodpovedajúcich hodnote zahraničných subdodávok  tovarov a služieb vo výške 3,687 mil. USD vyčlenených     z  prostriedkov zadlženosti Ruskej federácie voči Slovenskej republike v prospech spoločnosti ARIMPEX,   s. r. o., poverenej  Ministerstvom   vnútra Slovenskej republiky

	Vláda Slovenskej republiky svojím uznesením č. 578/1996 a uznesením                  č. 1100/1999 schválila z prostriedkov čiastočného zníženia zadlženosti Ruskej federácie voči Slovenskej republike v prospech Ministerstva vnútra SR čiastku 6.900.000 USD na realizáciu generálnej opravy a modernizácie lietadla TU-154M.

	Vláda Slovenskej republiky svojím uznesením č. 578/1996 a uznesením                  č. 1100/1999 schválila z prostriedkov čiastočného zníženia zadlženosti Ruskej federácie voči Slovenskej republike v prospech Ministerstva vnútra SR čiastku 1.500.000 USD na realizáciu generálnej opravy a modernizácie lietadla JAK-40. 

Na základe žiadosti Ministerstva vnútra SR vláda Slovenskej republiky svojím  uznesením č. 273 zo dňa 20. marca 2002 súhlasila s návrhom finančného zabezpečenia časti generálnych opráv a modernizácie lietadiel TU-154M a JAK-40 formou priamej úhrady finančných prostriedkov zodpovedajúcich hodnote zahraničných subdodávok tovarov a služieb vo výške 3.687.000 USD vyčlenených z prostriedkov čiastočného zníženia zadlženosti Ruskej federácie voči Slovenskej republike v prospech spoločnosti ARIMPEX, s.r.o. Bratislava, ktorá z poverenia Ministerstva vnútra SR tieto tovarové dodávky zabezpečovala.

	Po schválení uvedeného materiálu vo vláde Slovenskej republiky ruská strana prostredníctvom listu námestníka ministra financií Ruskej federácie p. Kolotuchina                       Č. 26-03-03/1044 zo dňa 2., júla 2002, adresovanému štátnemu tajomníkovi Ministerstva financií Slovenskej republike p. Podstranskému oznámila , že po osobných rokovaniach, prehodnotení výrobných možností  a následného záväzného vyjadrenie AOA Aviakor - letecký závod Samara, ktorý realizáciu generálnych oprav lietadiel Tu-154M a Jak-40 bude zabezpečovať, pôvodná vyčlenená čiastka na realizáciu nákupu zahraničných subdodávok a služieb vo výške 3.687.000 USD   sa upravuje na čiastku 1.279.000. USD, z toho zahraničné subdodávky a služby pre lietadlo Tu-154M vo výške 500.000 USD a pre lietadlo JAK-40 vo výške 779.000 USD. 

	Uvedená zmena bola schválená uznesením vlády SR č. 1051 zo dňa 18.augusta 2002.

Z uvedenej celkovej čiastky  bolo 779.000 USD použitých na nákup avioniky a ďalších komponentov zahraničnej výroby, nevyhnutných pre generálnu opravu a modernizáciu lietadla JAK-40. Táto čiastka bola na  základe pokynu Ministerstva financií SR po odúčtovaní a odsúhlasení jej účelového použitia  odpísaná z účtov zadlženosti vedených v Národnej banke Slovenska  dňa   16. 9. 2003.

	Zostávajúca časť finančných prostriedkov vo výške 500.000 USD bola po úprave vykonanej uznesením vlády SR č. 1051 zo dňa 18.augusta 2002 určená na úhradu zahraničných subdodávok tovarov a služieb súvisiacich s generálnou opravou a modernizáciou lietadla TU-154M.
        
Z dôvodu ukončenia zmluvného vzťahu medzi Ministerstvom vnútra Slovenskej republiky a spoločnosťou ARIMPEX, s. r. o. Bratislava na zabezpečenie realizácie tejto tovarovej dodávky, ďalej  skutočnosťou, že predmetné uznesenia vlády Slovenskej republiky priamo určujú spoločnosť ARIMPEX, s. r. o. Bratislava ako konečného príjemcu týchto prostriedkov, ako aj z dôvodu, že finančné prostriedky vo výške 779.000 USD použité v súvislosti s realizáciou generálnej opravy a modernizácie lietadla JAK-40 boli riadne odpísané z účtov zadlženosti, zúčtované zo štátnym rozpočtom aj spoločnosťou ARIMPEX, s.r.o. Bratislava,  navrhujeme uznesenie   vlády SR č. 273 zo dňa                     20. marca 2002 a uznesenie vlády SR č. 1051 zo dňa 18. augusta 2002.  ktoré sú predmetom predkladaného návrhu zrušiť.  

Po zrušení uvedených uznesení zostáva na realizáciu generálnej opravy a modernizácie lietadla JAK- 40 z prostriedkov čiastočného zníženia zadlženosti Ruskej federácie voči Slovenskej republike čiastka 721.000 USD ( t.j. rozdiel medzi celkovo vyčlenenou čiastkou 1.500.000 USD a čiastkou 779.000 USD  použitou na úhradu zahraničných subdodávok a služieb  a odpísanou z účtov zadlženosti vedených v Národnej banke Slovenska)  a na realizáciu generálnej opravy a modernizácie lietadla TU-154M celkovo vyčlenená čiastka 6.900.000 USD, nakoľko transfer finančných prostriedkov medzi Ministerstvom financií RF a Ministerstvom financií SR a tým súvisiaci nákup komponentov západnej výroby pre lietadlo TU-154M doposiaľ nebol  realizovaný. 

Ďalší postup súvisiaci s generálnou opravou a modernizáciou lietadla TU-154M bude upresnený po schválení nového dodávateľa na slovenskej strane a nadväzného dohodnutia konkrétnych podmienok pokračovania jej realizácie s kompetentnými orgánmi procesu deblokácie na slovenskej a ruskej strane.

	V uvedenej súvislosti navrhujeme prostredníctvom Ministerstva financií Slovenskej republiky informovať Ministerstvo financií Ruskej federácie o zrušení predmetných uznesení vlády SR a s tým súvisiacou zmenou vo financovaní generálnej opravy a modernizácie lietadla TU154M bez  priamej úhrady časti finančných prostriedkov v zmysle predloženého návrhu.

Návrh

na zrušenie uznesenia vlády Slovenskej republiky  č. 273 zo dňa 20. marca 2002                  k  “ Finančnému zabezpečeniu  časti generálnych opráv a modernizácie lietadiel           TU 154M a JAK-40  formou priamej úhrady finančných prostriedkov zodpovedajúcich hodnote zahraničných subdodávok  tovarov a služieb vo výške 3,687 mil. USD, vyčlenených z  prostriedkov zadlženosti Ruskej federácie voči     Slovenskej republike v prospech    spoločnosti      ARIMPEX,   s.r.o.,    poverenej   Ministerstvom       vnútra Slovenskej republiky"

Vláda Slovenskej republiky citovaným  uznesením č. 273 zo dňa 20. marca 2002 súhlasila s návrhom finančného zabezpečenia časti generálnych opráv a modernizácie lietadiel TU-154M a JAK-40 formou priamej úhrady finančných prostriedkov zodpovedajúcich hodnote zahraničných subdodávok tovarov a služieb vo výške 3,687 mil. USD, vyčlenených z prostriedkov čiastočného zníženia zadlženosti Ruskej federácie voči Slovenskej republike v prospech spoločnosti ARIMPEX, s.r.o. Bratislava, ktorá z poverenia Ministerstva vnútra SR tieto tovarové dodávky zabezpečovala.

Z uvedenej čiastky bolo 0,779 mil. USD použitých na nákup avioniky a komponentov zahraničnej providencie nevyhnutných pre generálnu opravu a modernizáciu lietadla JAK-40. Táto čiastka bola na  základe pokynu Ministerstva financií SR po odúčtovaní a odsúhlasení jej účelového použitia  odpísaná z účtov zadlženosti vedených v Národnej banke Slovenska  dňa   16. 9.2003.

	Zostávajúca časť finančných prostriedkov vo výške 2,908 mil. USD bola určená na úhradu zahraničných subdodávok  tovarov a služieb súvisiacich s generálnou opravou a modernizáciou lietadla TU-154M.
        
Z dôvodu ukončenia zmluvného vzťahu medzi Ministerstvom vnútra Slovenskej republiky a spoločnosťou ARIMPEX, s.r.o. Bratislava na zabezpečenie realizácie tejto tovarovej dodávky a skutočnosťou, že predmetné uznesenie vlády Slovenskej republiky priamo určuje spoločnosť ARIMPEX, s.r.o. Bratislava ako konečného príjemcu týchto prostriedkov, navrhujeme uznesenie   vlády SR č. 273 zo dňa 20. marca 2002, ktoré je predmetom predkladaného návrhu zrušiť.  

Ďalší postup súvisiaci s generálnou opravou a modernizáciou lietadla TU-154M bude upresnený po schválení nového dodávateľa na slovenskej strane a nadväzného dohodnutia konkrétnych podmienok pokračovania jej realizácie s kompetentnými organmi procesu deblokácie na slovenskej a ruskej strane.

	V uvedenej súvislosti navrhujeme prostredníctvom Ministerstva financií Slovenskej republiky informovať Ministerstvo financií Ruskej federácie o zmene vo financovaní generálnej opravy a modernizácie lietadla TU154M formou priamej úhrady finančných prostriedkov v zmysle predloženého návrhu.